'మాస్ మహారాజా' రవితేజ హీరోగా ఓ భారీ సినిమా తెరకెక్కబోతోంది. ఆ సినిమాకు 'టచ్ చేసి చూడు' అనే టైటిల్ని కూడా ఖరారు చేశారు. జనవరి 26 (గురువారం) రవితేజ బర్త్ డే సందర్భంగా ఆ సినిమాకు సంబంధించిన ఫస్ట్లుక్ రిలీజ్ చేశారు. ఈ సినిమా వివరాలను దర్శక నిర్మాతలు అధికారికంగా వెల్లడించారు. నిర్మాతలు నల్లమలుపు శ్రీనివాస్ (బుజ్జి), వల్లభనేని వంశీ మాట్లాడుతూ "మాకు చిరకాల మిత్రుడైన రవితేజతో ఈ సినిమా నిర్మిస్తున్నందుకు చాలా ఆనందంగా ఉంది. మాస్ మహారాజా ఇమేజ్కి తగ్గట్టుగా ప్రముఖ రచయిత వక్కంతం వంశీ అద్భుతమైన కథను తయారు చేసారు. ఫిబ్రవరి మొదటి వారంలో చిత్రీకరణ మొదలు పెడుతున్నాం" అని తెలిపారు. దర్శకుడు విక్రమ్ సిరికొండ మాట్లాడుతూ "ఇదొక డిఫరెంట్ యాక్షన్ ఎంటర్ టైనర్. ఇందులో ఇద్దరు కథానాయకులుంటారు. ఇప్పటికే రాశి ఖన్నాను ఎంపిక చేసాం. మరొక నాయికను త్వరలోనే ప్రకటిస్తాం. హేమాహేమీలైన సాంకేతిక బృందం ఈ చిత్రానికి పనిచేస్తున్నారు" అని చెప్పారు. బేబీ భవ్య సమర్పణలో లక్ష్మీ నరసింహ ప్రొడక్షన్స్ పతాకంపై నిర్మితమవుతున్న ఈ సినిమాకు విక్రమ్ సిరికొండ దర్శకునిగా పరిచయవుతున్నారు. దీనికి ప్రీతమ్స్ ఎ అండ్ ఆర్ వెంచర్ జామ్ 8 సంగీతం అందిస్తున్నారు.
'mas maharaja' raviteja heeroga oo bhari sinima terakekkabotondi. aa sinimaaku 'tuth chesi chudu' ane taitilni kuudaa khararu chesaru. janavari 26 (guruvaram) raviteja barth dee sandarbhamgaa aa sinimaaku sambandhinchina fustluck rillees chesaru. ee sinima vivaraalanu darsaka nirmaatalu adhikaarikamgaa velladinchaaru. nirmaatalu nallamalupu srinivas (bujji), vallabhaneni vamshee maatlaadutuu "maaku chirakala mitrudaina ravitejatho ee sinima nirmistunnanduku chala aanandamgaa undi. mas maharaja imejki taggattugaa pramukha rachayita vakkantam vamshee adbhutamaina kathanu tayaaru chesaru. fibravari modati vaaramlo chitreekarana modalu pedutunnam" ani telipaaru. darsakudu vikram sirikonda maatlaadutuu "idoka deferent action enter tiner. indulo iddaru kathaanaayakuluntaaru. ippatike raasi khannanu empika chesam. maroka naayikanu twaralone prakatistam. hemaahemeelaina saanketika brundam ee chitraaniki panichestunnaaru" ani cheppaaru. baby bhavya samarpanalo lakshmi narasimha productions pataakampai nirmitamavutunna ee sinimaaku vikram sirikonda darsakunigaa parichayavutunnaaru. deeniki preetams e and ar vencher jam 8 sangeetam andistunnaaru.